turjo4nis/wikipedia-bn-dump-20250701 huggingface dataset:
অপশ্রুতি

অপশ্রুতি () বলতে কোন শব্দের স্বরধ্বনি বা ব্যঞ্জনধ্বনির যে পরিবর্তনের মাধ্যমে শব্দটির ব্যাকরণিক ভূমিকা পরিবর্তন ঘটে, তাকে বোঝায়।

উদাহরণস্বরূপ, ইংরেজি ভাষাতে নিচের উদাহরণগুলির মত করে স্বরধ্বনির পরিবর্তনের মাধ্যমে ক্রিয়ার কাল, সকর্মকতা/অকর্মকতা কিংবা বিশেষ্যের বচনের পরিবর্তন নির্দেশিত হতে পারে।

 sing, sang, sung, song
 rise, raise
 bind, band
 goose, geese

একইভাবে ব্যঞ্জনধ্বনির পরিবর্তনের মাধ্যমেও ব্যাকরণিক পার্থক্য নির্দেশ করা সম্ভব।

 belief, belie</u>v</u>e
 house (বিশেষ্য), house (ক্রিয়া)   (ধ্বনিগতভাবে:  (বিশেষ্য),  (ক্রিয়া))

রূপমূলতত্ত্ব
এজ

এনহ্যান্স্‌ড ডেটা রেট্‌স ফর জিএসএম এভোলিউশন (সংক্ষেপে এজ), এনহ্যান্স্‌ড জিপিআরএস, বা আইএমটি একক ক্যারিয়ার হলো একটি ডিজিটাল মোবাইল ফোন প্রযুক্তি যার মাধ্যমে বেশি পরিমাণ উপাত্ত সঞ্চারণ হার এবং উন্নত উপাত্ত সঞ্চারণ নির্ভরশীলতা অর্জন করা যায়। যদিও এটি আন্তর্জাতিক টেলিযোগাযোগ ইউনিয়ন-এর থ্রিজি সংজ্ঞার মধ্যে পড়ে, তথাপি এটিকে সাধারণত ২.৭৫জি হিসেবে শ্রেণীভুক্ত করা হয়। এজ প্রথম চালু হয় ২০০৩ সালে জিএসএম নেটওয়ার্কে মার্কিন যুক্তরাষ্ট্রে, সিংগুলার (বর্তমান এটিএন্ডটি) কর্তৃক।

এজ প্যাকেট সুইচ্‌ড অ্যাপ্লিকেশনে (যেমন ইন্টারনেট সংযোগ দিতে) ব্যবহার করা যায়। উচ্চগতির অ্যাপ্লিকেশন যেমন ভিডিও সার্ভিস এবং অন্যান্য মাল্টিমিডিয়া ইজিপিআরএস-এর বাড়তি উপাত্ত সুবিধার সুফল পেতে পারে। এজ সার্কিট সুইচ্‌ড-এর অগ্রগতি ভবিষ্যতে সম্ভবনাময়।

প্রযুক্তি

এজ মড্যুলেশন এবং কোডিং স্কিম 
{| class="wikitable" align=center style="float:left; margin:0.46em 0.2em"
! জেনারেল প্যাকেট রেডিও সার্ভিস কোডিং স্কিম
! স্পীড (কিলোবিট/সেকেন্ড)
|- style="text-align:center;"
| কোডিং স্কিম-১
| ৮.০
|- style="text-align:center;"
| কোডিং স্কিম-২
| ১২.০
|- style="text-align:center;"
| কোডিং স্কিম-৩
| ১৪.৪
|- style="text-align:center;"
| কোডিং স্কিম-৪
| ২০.০
|}

{| class="wikitable" align=center style="float:left; margin:0.46em 0.2em"
!  এজ মড্যুলেশন এবং কোডিং  স্কিম (মড্যুলেশন এবং কোডিং স্কিম)
!  বিট রেট (কিলোবিট/সেকেন্ড/স্লট)
!  মড্যুলেশন 
|- align=center
| মড্যুলেশন এবং কোডিং স্কিম-1
| ৮.৮০
| GMSK
|- align=center
| মড্যুলেশন এবং কোডিং স্কিম-2
| ১১.২
| GMSK
|- align=center
| মড্যুলেশন এবং কোডিং স্কিম-3
| ১৪.৮
| GMSK
|- align=center
| মড্যুলেশন এবং কোডিং স্কিম-4
| ১৭.৬
| GMSK
|- align=center
| মড্যুলেশন এবং কোডিং স্কিম-5
| ২২.৪
| 8-PSK
|- align=center
| মড্যুলেশন এবং কোডিং স্কিম-6
| ২৯.৬
| 8-PSK
|- align=center
| মড্যুলেশন এবং কোডিং স্কিম-7
| ৪৩.৮
| 8-PSK
|- align=center
| মড্যুলেশন এবং কোডিং স্কিম-8
| ৫৪.৪
| 8-PSK
|- align=center
| মড্যুলেশন এবং কোডিং স্কিম-9
| ৫৯.২
| 8-PSK
|}

পরিভাষা 
 Data transimission rate - উপাত্ত সঞ্চারণ হার

জিএসএম মানদণ্ড
ভিডিওটেলিফোনি
পরম গাঠনিক উপাদান

ভাষাবিজ্ঞানের পরিভাষায় পরম গাঠনিক উপাদান () বলতে বাক্যের তেমন একটি গাঠনিক উপাদানকে বোঝায়, যা বাক্যের বাকী অংশ থেকে পৃথক বা বিচ্ছিন্ন।

ইংরেজি ভাষাতে বিশেষণ ও ক্রিয়াবিশেষণগুলিকে এভাবে ব্যবহার করা যায়। যেমন - Nevertheless, the inevitable happened. বাক্যটিতে nevertheless ক্রিয়াবিশেষণটিকে একটি পরম গাঠনিক উপাদান হিসেবে ব্যবহার করা হয়েছে। একইভাবে Hungry, she let out a scream. বাক্যটিতে Hungry বিশেষণটি একটি পরম গাঠনিক উপাদান।

আরও দেখুন 
 বাক্য

ব্যাকরণ
বাক্যতত্ত্ব
সারাংশ

সারাংশ () বলতে কোন বৃহত্তর রচনা, যেমন কোন গবেষণাপত্র, সন্দর্ভ, অভিসন্দর্ভ, পর্যালোচনা, সম্মেলন বিবরণী, বা যেকোন বিষয়ের উপর গভীর বিশ্লেষণী কোন রচনার মূল বিষয়বস্তুর ধারণা প্রদানকারী একটি সংক্ষিপ্ত রচনাকে বোঝায়। সারাংশ সাধারণত রচনার শুরুতে বা কখনো কখনো রচনার শেষে সংযুক্ত করা হয়।

উদ্দেশ্য
শিক্ষায়তনিক গবেষণায় জটিল গবেষণাধর্মী বিষয়সমূহ সহজভাবে বোধগম্য করে তুলতে সারাংশ ব্যবহৃত হয়। সারাংশ সম্পূর্ণ গবেষণাপত্রের পরিবর্তে একটি ছোট সত্তা হিসেবে কাজ করতে পারে। যেমন, অনেক প্রতিষ্ঠান কোন গবেষণার মূলভিত্তি নির্বাচনে সারাংশ ব্যবহার করে, যা কোন শিক্ষায়তনিক সম্মেলনে পোস্টার আকারে, মৌখিক উপস্থাপনার বা মঞ্চে উপস্থাপনার ক্ষেত্রে ব্যবহৃত হতে পারে। বেশিরভাগ গবেষণা ডেটাবেজ সার্চ ইঞ্জিনে সম্পূর্ণ গবেষণাপত্র দেওয়ার পরিবর্তে শুরু সারাংশ প্রদান করে থাকে। সম্পূর্ণ গবেষণাপত্র প্রায়শই ক্রয় করতে বলা হয়, ফলে সারাংশ সম্পূর্ণ তথ্যের সংক্ষিপ্তসার হিসেবে গুরুত্ব বহন করে এবং পাঠককে সম্পূর্ণ তথ্য পেতে আগ্রহী করে তুলে।

তথ্যসূত্র

নথিপত্র
প্রকাশনা
উচ্চশিক্ষায়তনিক প্রকাশনা
প্রকাশন
উচ্চশিক্ষায়তনিক পরিভাষা
আকাদেমি ফ্রঁসেজ

আকাদেমি ফ্রঁসেজ (, ), যা ফরাসি আকাদেমি নামেও পরিচিত, হল ফ্রান্সের ফরাসি ভাষা নিয়ন্ত্রক সংস্থা এবং ফরাসি ভাষা সংক্রান্ত বিষয়গুলোর জন্য প্রধান ফরাসি পরিষদ। এটি আনুষ্ঠানিকভাবে ১৬৩৫ সালে রাজা ত্রয়োদশ লুইয়ের মুখ্যমন্ত্রী কার্দিনাল রিশ্যলিও কর্তৃক প্রতিষ্ঠিত হয়। ফরাসি বিপ্লবের সময় ১৭৯৩ সালে এটিকে দমন করা হয়েছিল। ১৮০৩ সালে নাপোলেওঁ বোনাপার্ত এটিকে অ্যাঁসিত্যু দ্য ফ্রঁসের একটি বিভাগ হিসেবে পুনরুদ্ধার করেন। এটি ফরাসি ইনস্টিটিউটের পাঁচটি আকাদেমির মধ্যে প্রাচীনতম। পরবর্তীতে এই সংস্থার আদলে বিশ্বের অন্যান্য বহু দেশে ভাষা নিয়ন্ত্রক সংস্থা গড়ে ওঠে।

সংস্থাটির সংবিধিতে এর লক্ষ্য সম্বন্ধে বলা হয়েছে: "donner des règles certaines à notre langue, la maintenir en pureté, lui garder toujours capacité de traiter avec exactitude tous arts et toutes sciences, et assurer ainsi les caractères qui lui confèrent l’universalité." অর্থাৎ "আমাদের ভাষাকে সুনিশ্চিত নিয়ম প্রদান করা, ভাষার বিশুদ্ধতা রক্ষা করা, ভাষাটি দ্বারা সমস্ত বিজ্ঞান ও শিল্পকলাকে সঠিকভাবে বর্ণনা করার ক্ষমতা রক্ষা করা, এবং এর মধ্যে বিশ্বজনীন ভাষার বৈশিষ্ট্যগুলি নিশ্চিত করা।"

আকাদেমির সদস্যসংখ্যা ৪০। একেবারে প্রাথমিক সদস্যদেরকে তৎকালীন ধর্মযাজক, অভিজাতশ্রেণী ও সামরিক বাহিনী থেকে বাছাই করা হয়েছিল। কেউ একবার সদস্য হলে তার আজীবন সদস্যপদ বহাল থাকে, তবে তিনি দুর্ব্যবহারের কারণে পদ থেকে বহিস্কার হতে পারেন। বর্তমান সদস্যরাই ভবিষ্যৎ সদস্যদের নির্বাচন করেন।

আকেদেমিটি ১৬৯৪ সালে ফরাসি ভাষার প্রথম অভিধান প্রকাশ করে। এর নিয়মনীতিগুলি উপদেশমূলক, জনগণ বা সরকার এগুলি শুনতে বাধ্য নয়। এ সত্ত্বেও আকাদেমির মতামত ফরাসি সমাজে গুরুত্বের সাথে নেওয়া হয়। তবে ফরাসি ভাষার বিবর্তনের প্রকৃত গতিধারা কখনোই আকাদেমির প্রভাবাধীন ছিল না।

ইদানীং ফরাসি ভাষাতে ইংরেজি কৃতঋণ শব্দের আধিক্যের বিরুদ্ধে আকাদেমি বেশ সোচ্চার।

পাদটীকা

তথ্যসূত্র

বহিঃসংযোগ 
 L'Académie française 

ফরাসি ভাষা
ভাষা নিয়ন্ত্রক সংস্থা
ফ্রান্স ভিত্তিক সংগঠন
শ্বাসাঘাত

ধ্বনিতত্ত্বের পরিভাষায় শ্বাসাঘাত বা প্রস্বর () বলতে কোনও শব্দে বা শব্দের অংশবিশেষ তথা সিলেবলে স্বাভাবিকভাবে খানিকটা জোর দিয়ে উচ্চারণ করার ঘটনাকে বোঝায়। যেমন ইংরেজি ভাষাতে democracy শব্দটিতে দ্বিতীয় সিলেবলটিতে শ্বাসাঘাত পড়ে, কিন্তু democratic শব্দটিতে তৃতীয় সিলেবলে শ্বাসাঘাত পড়ে। যেসব সিলেবলে এই জোর পরিলক্ষিত হয় না, বলা হয় তারা প্রস্বরহীন বা শ্বাসাঘাতহীন (ইংরেজি ভাষায় unaccented বা unstressed)। সব ভাষাতেই শ্বাসাঘাতের বিভিন্ন নির্দিষ্ট বিন্যাস থাকে; এই বিন্যাসকে বলা হয় প্রস্বরীকরণ বা শ্বাসাঘাতীকরণ (ইংরেজি ভাষায় Accentuation)। শ্বাসাঘাত নিয়ে গবেষণাকে বলা হয় শ্বাসাঘাততত্ত্ব (ইংরেজি ভাষায় Accentology)।

শ্বাসাঘাতের সময় বক্তার উচ্চারণের শক্তি বা বল বেশি হয়, বহির্গামী বায়ুপ্রবাহের পরিমাণ বৃদ্ধি পায় এবং বাগযন্ত্রের পেশীগুলি টানটান হয়। ধ্বনিগতভাবে পার্শ্ববর্তী সিলেবলগুলির তুলনায় শ্বাসাঘাতবিশিষ্ট সিলেবলের শব্দপ্রাবল্য তুলনামূলকভাবে বেশি হয়। শ্বাসাঘাত পড়া সিলেবলটি উঁচু সুরে এবং সাধারণের চেয়ে দীর্ঘ সময় ধরে উচ্চারিত হতে পারে।

শ্বাসাঘাতের বিভিন্ন মাত্রা নির্ধারণ করা সম্ভব। সাধারণত প্রাথমিক, গৌণ এবং দুর্বল --- এই তিন ধরনের শ্বাসাঘাতকে চিহ্নিত করা হয়। * আন্তর্জাতিক ধ্বনিমূলক বর্ণমালাতে সিলেবলের আগে উপরে একটি উল্লম্ব রেখাংশ বসিয়ে প্রাথমিক শ্বাসাঘাত, এবং আগে নিচে একটি উল্লম্ব রেখাংশ বসিয়ে গৌণ শ্বাসাঘাত বোঝানো হয়। যেমন- ইংরেজি syllabification শব্দটি এভাবে আন্তর্জাতিক ধ্বনিমূলক বর্ণমালাতে লেখা হয়: ।

ধ্বনিতত্ত্ব
ধ্বনিবিজ্ঞান

io:Acento
পাত্রিক ভিয়েইরা

পাত্রিক ভিয়েইরা (জন্ম: ২৩ জুন ১৯৭৬) হলেন একজন ফরাসি পেশাদার ফুটবল ম্যানেজার এবং প্রাক্তন ফুটবল খেলোয়াড়। তিনি বর্তমানে নিসের ম্যানেজারের দায়িত্ব পালন করছেন।

পাত্রিক ভিয়েইরা তার প্রজন্মের অন্যতম সেরা খেলোয়াড় হিসাবে বিবেচিত হন। ১৯৯৪ সালে কানের খেলার মাধ্যমে তাঁর ক্যারিয়ার শুরু করেছিলেন, যেখানে তিনি তার অভিষেকের মৌসুমে বেশ কয়েকটি আকর্ষণীয় পারফরম্যান্স প্রদর্শনের মাধ্যমে তিনি এক বছর পরে সেরিয়ে আর ক্লাব মিলানে পাড়ি জমান। ইতালিতে তিনি তার প্রথম মৌসুমটি অনেকটা ব্যর্থ ছিল এবং মূলত তিনি উক্ত ক্লাবের সংরক্ষিত দলের অংশ ছিলেন। অতঃপর ১৯৯৬ সালে, প্রায় ৩.৫ মিলিয়ন ইউরোর বিনিময়ে তিনি তার দেশীয় আর্সেন ওয়েঙ্গারের সাথে প্রিমিয়ার লিগের ক্লাব আর্সেনালে যোগদান করেছিলেন।

তিনি ২০০১ সালে অনুষ্ঠিত ফিফা কনফেডারেশন্স কাপের ফাইনালে জাপানের বিপক্ষে জয়ী গোলটি করেন যেখানে ফ্রান্স ০-১ গোলে জয় পায়।

ক্যারিয়ার পরিসংখ্যান

ক্লাবের পরিসংখ্যান

 লিগ কাপে, চ্যারিটি শিল্ড এবং সুপারকোপা ইতালিয়ানা অন্তর্ভুক্ত।

আন্তর্জাতিক পরিসংখ্যান

তথ্যসূত্র

ফরাসি ফুটবলার
জীবিত ব্যক্তি
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ফ্রান্সের আন্তর্জাতিক ফুটবলার
আর্সেনাল ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
ইন্টার মিলানের খেলোয়াড়
ইয়ুভেন্তুস ফুটবল ক্লাবের খেলোয়াড়
এসি মিলানের খেলোয়াড়
সেরিয়ে আ-এর খেলোয়াড়
লিগ ১-এর ম্যানেজার
লিগ ১-এর খেলোয়াড়
কান স্পোর্টস অ্যাসোসিয়েশনের খেলোয়াড়
তুর ফুটবল ক্লাবের খেলোয়াড়
কৃষ্ণাঙ্গ ফরাসি ক্রীড়াবিদ
১৯৭৬-এ জন্ম
ফরাসি ফুটবল ম্যানেজার
ফ্রান্সের অনূর্ধ্ব-২১ আন্তর্জাতিক ফুটবলার
সেনেগালীয় ফুটবলার
১৯৯৬ গ্রীষ্মকালীন অলিম্পিকের ফুটবলার
১৯৯৮ ফিফা বিশ্বকাপের খেলোয়াড়
উয়েফা ইউরো ২০০০ খেলোয়াড়
২০০১ ফিফা কনফেডারেশন্স কাপের খেলোয়াড়
২০০২ ফিফা বিশ্বকাপের খেলোয়াড়
উয়েফা ইউরো ২০০৪ খেলোয়াড়
২০০৬ ফিফা বিশ্বকাপের খেলোয়াড়
উয়েফা ইউরো ২০০৮ খেলোয়াড়
ফিফা বিশ্বকাপ বিজয়ী খেলোয়াড়
ফিফা কনফেডারেশন্স কাপ বিজয়ী খেলোয়াড়
ফিফা ১০০
ফরাসি প্রবাসী ফুটবলার
ইতালিতে ফরাসি প্রবাসী ক্রীড়াবিদ
ইংল্যান্ডে ফরাসি প্রবাসী ক্রীড়াবিদ
ইতালিতে প্রবাসী ফুটবলার
ইংল্যান্ডে প্রবাসী ফুটবলার
পুরুষ ফুটবল মধ্যমাঠের খেলোয়াড়
লেজিওঁ দনরের নাইট
২০শ শতাব্দীর ফরাসি পুরুষ ক্রীড়াবিদ
দক্ষিণ আমেরিকার ভাষা

উপনিবেশবাদের কারণে স্পেনীয় ভাষা এবং পর্তুগিজ ভাষা বর্তমানে দক্ষিণ আমেরিকার দুইটি প্রধান ভাষা। তবে সারা মহাদেশ জুড়ে ১ কোটিরও বেশি লোক স্থানীয় আদিবাসী আমেরিকান ভাষাগুলিতে কথা বলেন। ভাষাগুলির বেশির ভাগই গহীন জঙ্গলে স্বল্প সংখ্যক সদস্যবিশিষ্ট বিভিন্ন গোত্রের মধ্যে প্রচলিত। এগুলির মধ্যে খুব কম সংখ্যক ভাষাই পূর্ণাঙ্গভাবে বর্ণিত হয়েছে। অনেকগুলি ভাষা বিলুপ্তির পথে।

কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে।

দক্ষিণ আমেরিকার সবচেয়ে বেশি সংখ্যক বক্তাবিশিষ্ট স্থানীয় ভাষাটি হল কেচুয়া ভাষা। এটির বংশগতি নির্ণয় করা যায়নি। পার্শ্ববর্তী আইমারা ভাষার সাথে এর বংশগতিক সম্পর্ক আছে বলে মনে করা হয়। কেচুয়া ভাষাটি পেরুর কুজকো-কেন্দ্রিক প্রাচীন ইনকা সভ্যতার ভাষা ছিল। ইনকা সভ্যতার প্রসারের সাথে সাথে এটি বাইরে ছড়িয়ে পড়ে। বর্তমানে এটি পেরু ও বলিভিয়ার বেশির ভাগ অংশে প্রচলিত।

দক্ষিণ আমেরিকা
মহাদেশ বা ভৌগোলিক অঞ্চল অনুযায়ী ভাষা
দক্ষিণ আমেরিকার ভাষা
লুডভিগ ভিটগেনস্টাইন

লুডভিগ ভিটগেনস্টাইন (জার্মান: Ludwig Wittgenstein লুট্‌ভ়িক্‌ ভ়িট্‌গেন্‌শ্‌টায়্‌ন্‌, এপ্রিল ২৬, ১৮৮৯ - এপ্রিল ২৯, ১৯৫১) একজন অস্ট্রীয় দার্শনিক, যার মূল অবদান যুক্তি, গণিত, মন ও ভাষার দর্শনে। তার প্রভাব বিশালব্যাপী এবং বিংশ শতাব্দীর সবচেয়ে গুরুত্বপূর্ণ দার্শনিক হিসেবে বিবাচিত হন। ৬২ বছর বয়সে তার মৃত্যুর আগে তার পুস্তক আকারে প্রকাশিত একমাত্র কর্ম ছিল ট্র্যাকট্যাটাস লজিকো ফিলোসফিকাস।

জীবনী 
তার জন্ম ভিয়েনাতে, পিতা ও মাতার নাম কার্ল ও লিওপল্ডাইন ভিটগেনস্টাইন। অস্ট্রো-হাঙ্গেরিয়ান সাম্রাজ্যের সবচেয়ে অভিজাত পরিবারগুলির একটিতে জন্ম হয়েছিল তার।

শেষ দিনগুলি 
তিনি দুরারোগ্য ব্যাধি ক্যান্সারে আক্রান্ত হয়ে মারা যান। এডয়ার্ড ভন বেভানের বাড়িতে তিনি শেষ নিঃশ্বাস ত্যাগ করেন। তার শেষ বাক্য ছিলঃ "তাদেরকে বলো, আমি এক অসাধারণ জীবন যাপন করেছি"।

গ্রন্থপঞ্জি 
 ট্র্যাকট্যাটাস লজিকো ফিলোসফিকাস
 ফিলোসোফিকাল ইনভেস্টিগেশন্স

তথ্যসূত্র 

১৮৮৯-এ জন্ম
১৯৫১-এ মৃত্যু
অস্ট্রীয় দার্শনিক
কেমব্রিজ বিশ্ববিদ্যালয়ের প্রাক্তন শিক্ষার্থী
অস্ট্রীয় অজ্ঞেয়বাদী
২০শ শতাব্দীর অস্ট্রীয় লেখক
ব্রিটিশ অজ্ঞেয়বাদী
ইহুদি অজ্ঞেয়বাদী
যুক্তরাজ্যের নাগরিকীকৃত নাগরিক
২০শ শতাব্দীর ব্রিটিশ গণিতবিদ
২০শ শতাব্দীর প্রাবন্ধিক
ট্রিনিটি কলেজ, কেমব্রিজের প্রাক্তন শিক্ষার্থী
বিশ্লেষক দার্শনিক
অস্ট্রীয় ইহুদি
অস্ট্রীয় যুক্তিবিদ
অস্ট্রীয় শরণার্থী
ব্রিটিশ ইহুদি
ব্রিটিশ যুক্তিবিজ্ঞানী
অস্ট্রীয়-ইহুদি বংশোদ্ভূত ব্রিটিশ ব্যক্তি
ইংল্যান্ডে ক্যান্সারে মৃত্যু
ইহুদি দার্শনিক
সংস্কৃতির দার্শনিক
ভাষার দার্শনিক
সামাজিক বিজ্ঞানের দার্শনিক
সামাজিক দার্শনিক
পাশ্চাত্য সভ্যতার তাত্ত্বিক
জর্জ-লুই ল্যক্লের, কোঁত দ্য বুফোঁ

জর্জ-লুই ল্যক্লের, কোঁত দ্য বুফোঁ () (৭ই সেপ্টেম্বর, ১৭০৭ - ১৬ই এপ্রিল, ১৭৮৮) একজন ফরাসি প্রকৃতিবিদ, গণিতজ্ঞ, জীববিজ্ঞানী, বিশ্বতত্ত্ববিদ এবং লেখক। বুফোঁর চিন্তাধারা পরবর্তী দুই প্রজন্মের প্রকৃতিবিদদের প্রভাবিত করেছিল যাদের মধ্যে আছেন জঁ-বাতিস্ত লামার্ক এবং চার্লস ডারউইন। ডারউইন স্বয়ং তার অন দ্য অরিজিন অফ স্পিসিস গ্রন্থের ষষ্ঠ সংস্করণের ভূমিকায় উল্লেখ করেছেন যে, এরিস্টটল প্রাকৃতিক নির্বাচনের ধারণাটি সম্বন্ধে ভবিষ্যদ্বাণী করলেও আধুনিককালে এ বিষয়ে নির্দিষ্ট চেতনার সাথে প্রথম কথা বলেছেন বুফোঁ। বুফোঁ তার গ্রন্থে প্রাকৃতিক নির্বাচনের মাধ্যমে বিবর্তনের ধারণা সম্বন্ধে অনেক কিছু লিখেছিলেন।

বহিঃসংযোগ 
 "Buffon the Enlightenment sensation" ; টিএলএস এর একটি প্রবন্ধ। লিখেছেন ম্যাথিউ কব
 

১৭০৭-এ জন্ম
১৭৮৮-এ মৃত্যু
ফরাসি প্রকৃতিবিদ
ফরাসি গণিতবিদ
ফরাসি প্রাণিবিজ্ঞানী
ফরাসি বিজ্ঞান লেখক
পক্ষিবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ফরাসি রোমান ক্যাথলিক
ফরাসি বিজ্ঞান একাডেমির সদস্য
রয়েল সোসাইটির সভ্য
এল সালভাদোরের ভাষা

স্পেনীয় ভাষা এল সাভাদোরের সরকারি ভাষা। এখানকার প্রায় সবাই এই ভাষাতে কথা বলেন। কয়েক হাজার লোক আদিবাসী কেকচি ভাষাতে কথা বলেন। বাকী প্রায় সব আদিবাসী আমেরিকান ভাষা বিলুপ্ত। দ্বিতীয় ভাষা হিসেবে ইংরেজি ক্রমেই গুরুত্বপূর্ণ হয়ে উঠেছে। প্রাথমিক ও মাধ্যমিক স্কুলগুলিতে ইংরেজি শেখানো বাধ্যতামূলক।

তথ্যসূত্র

বহিঃসংযোগ 
 এল সালভাদোরের ভাষার উপর এথনোলগ রিপোর্ট

 
এল সালভাদোরের সংস্কৃতি
উত্তর আমেরিকার ভাষা
কানাডার ভাষা

ইংরেজি ভাষা ও ফরাসি ভাষা যৌথভাবে কানাডার সরকারি ভাষা।  কানাডার কেবেক (Quebec) প্রদেশে ফরাসি ভাষা প্রাদেশিক সরকারি ভাষা। আন্তর্জাতিক ক্ষেত্রে সাধারণত ইংরেজি ভাষা ব্যবহার করা হয়। এছাড়াও বহু ইউরোপীয় অভিবাসী ভাষার প্রচলন আছে। এদের মধ্যে উল্লেখযোগ্য তিনটি জার্মান ধর্মীয় সম্প্রদায়ের ভাষা --- হাটারীয়, মেনোনীয়, এবং পেনসিলভেনীয়। কানাডার প্রায় দেড় লক্ষ আদিবাসী আমেরিকান ৭০টিরও বেশি ভাষাতে কথা বলে। এই স্থানীয় ভাষাগুলির মধ্যে ব্ল্যাকফুট, চিপেউইয়ান, ক্রে, ডাকোটা, এস্কিমো, ওজিবওয়া উল্লেখযোগ্য। এখানকার স্থানীয় প্রধান প্রধান ভাষাপরিবারের মধ্যে আছে আলগোংকিন, আথাবাস্কান, এস্কিমো-আলেউট, ইরোকোইয়ান, সিউয়ান এবং ওয়াকাশান ভাষাপরিবার। এছাড়াও অনেক বিচ্ছিন্ন ভাষাও রয়েছে।

তথ্যসূত্র

বহিঃসংযোগ 
 কানাডার ভাষার উপর এথনোলগ রিপোর্ট

 
কানাডা
উত্তর আমেরিকার ভাষা
কিউবার ভাষা

স্পেনীয় ভাষা কিউবার সরকারী ভাষা। কিউবার প্রায় সবাই এই ভাষাতে কথা বলেন। স্বল্প সংখ্যক লোক রুশ ভাষাতে কথা বলেন। আন্তর্জাতিক সম্পর্কের ক্ষেত্রে স্পেনীয় ভাষার পাশাপাশি ইংরেজি ভাষার ব্যবহার বৃদ্ধি পেয়েছে।

কিউবা পরিচয়
কিউবা দক্ষিণ আমেরিকার একটি স্বাধীন দেশ। যা কিউবা প্রজাতন্ত্র হিসাবেই সারা বিশ্বে পরিচিত। বর্তমানে স্প্যানিশ ভাষার সাথে সাথে কিউবাতে ইংরাজী ভাষার বহূল ব্যভার হচ্ছে।

তথ্যসূত্র 

কিউবা
কিউবার ভাষা
কিউবার সংস্কৃতি
উইলিয়াম চার্লস ওয়েলস

উইলিয়াম চার্লস ওয়েল্‌স (ইংরেজি ভাষায়: William Charles Wells) (১৭৫৭  - ১৮১৭) একজন চিকিৎসক এবং মুদ্রণকারী। তিনি রবার্ট এবং মেরি ওয়েল্‌সের দ্বিতীয় পুত্র। ওয়েল্‌সের বাবা-মা দুজনেই স্কটল্যান্ডীয় যারা ১৭৫৩ সালে মার্কিন যুক্তরাষ্ট্রের দক্ষিণ ক্যারোলাইনাতে বসতি স্থাপন করেছিলেন।

বিবর্তনে অবদান 
১৮১৩ সালে ডঃ ওয়েল্‌স রয়েল সোসাইটিতে একটি গবেষণাপত্র পাঠ করেন যার শিরোনাম ছিল "জনৈক শ্বেতকায় মহিলার চর্মের কিছু অংশ নিগ্রোসদৃশ"। অবশ্য এই পত্রটি তখন প্রকাশিত হয়নি। ১৮১৮ সালে "ডিও অ্যান্ড সিঙ্গল ভিশন" সংক্রান্ত দুটি প্রবন্ধ প্রকাশ করেন তিনি। এরপর ১৮১৩ সালের সেই প্রবন্ধটি প্রকাশিত হয়। চার্লস ডারউইন তার অন দ্য অরিজিন অফ স্পিসিস গ্রন্থে ওয়েল্‌সের গবেষণার কথা উল্লেখ করেছেন। ডারউইন বলেছেন যে, ওয়েল্‌স বিবর্তনের উপায় হিসেবে প্রাকৃতিক নির্বাচনকে স্বীকৃতি দিয়েছেন।  অবশ্য ওয়েল্‌স কেবল মানবজাতির কয়েকটি চারিত্র্যিক বৈশিষ্ট্যের ক্ষেত্রেই এটা প্রয়োগ করেছিলেন। নিগ্রো এবং মুলাটো গোত্রের মানুষেরা ক্রান্তীয় রোগের সংক্রমণ থেকে মুক্ত; এ কথা উল্লেখ করে তিনি তার প্রবন্ধে বলেছিলেন,

তথ্যসূত্র

বহিঃসংযোগ 
 http://web2.ccpl.org/prvEmployees/HTML/scienceproject/ScienceWalk/William%20Wells.html

১৭৫৭-এ জন্ম
১৮১৭-এ মৃত্যু
বিবর্তনবাদী জীববিজ্ঞানী
ইংরেজ চিকিৎসক
রয়েল সোসাইটির সভ্য
স্কটিশ বংশোদ্ভূত মার্কিন ব্যক্তি
রয়েল সোসাইটি অব এডিনবার্গের সভ্য
এডিনবরা বিশ্ববিদ্যালয়ের প্রাক্তন শিক্ষার্থী
লাইডেন বিশ্ববিদ্যালয়ের প্রাক্তন শিক্ষার্থী
সাত বছরের যুদ্ধ

সাত বছরের যুদ্ধ (১৭৫৬ - ১৭৬৩) ইউরোপের সবগুলো বড় শক্তিকেই যুদ্ধে জড়িয়ে পড়তে বাধ্য করেছিল। এই যুদ্ধে ৯০০,০০০ থেকে ১,৪০০,০০০ জন মানুষ মারা গিয়েছিল। উল্লেখিত সময়কালের মধ্যে ইউরোপের মূলভূমি এবং উপনিবেশ, সকল স্থানেই ছোটবড় যুদ্ধ সংঘটিত হয়। ১৭৫৬ থেকে ১৭৬৩ সালের মধ্যে সংঘটিত পমেরানীয় যুদ্ধ এবং ফরাসি ও ইন্ডিয়ান যুদ্ধকেও এর অন্তর্ভুক্ত করা হয়। প্রুশিয়া, Electorate Brunswick-Lüneburg এবং যুক্তরাজ্যের (আমেরিকায় ব্রিটিশ উপনিবেশ, ইস্ট ইন্ডিয়া কোম্পানি ও আয়ারল্যান্ড সহ) সাথে যুদ্ধ বেধেছিল অস্ট্রিয়া, ফ্রান্স (আমেরিকায় ফরাসি উপনিবেশ এবং ফরাসি ইস্ট ইন্ডিয়া কোম্পানি সহ), রুশ সাম্রাজ্য, সুইডেন এবং স্যাক্সনির। পরবর্তীতে পর্তুগাল ব্রিটেনের পক্ষে এবং স্পেন ফ্রান্সের পক্ষে যুদ্ধ জড়িয়ে পড়ে। এছাড়া ভারতে নেদারল্যান্ডের একটি নিরপেক্ষ বাহিনী আক্রমণের শিকার হয়েছিল।

তথ্যসূত্র

সাত বছরের যুদ্ধ
বৈশ্বিক যুদ্ধ
১৮শ শতাব্দীর সশস্ত্র সংঘাত
বিশ্বব্যাপী সংঘাত
কোস্টা রিকার ভাষা

স্পেনীয় ভাষা কোস্টা রিকার সরকারি ভাষা। এখানকার প্রায় সকলেই এই ভাষাতে কথা বলেন। প্রায় ২% মানুষ ইংরেজি-ভিত্তিক একটি ক্রেওল ভাষাতে কথা বলেন। ক্রেওলটি ক্যারিবীয় দ্বীপপুঞ্জের পশ্চিমাংশে বহুল প্রচলিত। এছাড়াও হাজার খানেক লোক একাধিক স্থানীয় আদিবাসী আমেরিকান ভাষাতে কথা বলেন। চীনাদের একটি অভিবাসী জনগোষ্ঠী (সংখ্যায় প্রায় হাজার পাঁচেক) চীনা ভাষায় (ইউয়ে উপভাষা) কথা বলে।

তথ্যসূত্র

বহিঃসংযোগ 
 কোস্টা রিকার ভাষার উপর এথনোলগ রিপোর্ট

কোস্টা রিকা
উত্তর আমেরিকার ভাষা
কোস্টা রিকার ভাষা
মধ্য আমেরিকার ভাষা
কোস্টা রিকান সমাজ
কোস্টা রিকার সংস্কৃতি
গুয়াতেমালার ভাষা

স্পেনীয় ভাষা গুয়াতেমালার সরকারি ভাষা। এখানে প্রায় ২০টির মত আদিবাসী আমেরিকান ভাষা প্রচলিত; জনসংখ্যার প্রায় অর্ধেক এগুলিতে কথা বলেন। অনেক আদিবাসী আমেরিকান ভাষা আবার বেশ কিছু প্রধান প্রধান উপভাষাতে বিভক্ত, যেগুলির মধ্যে পারস্পরিক বোধগম্যতা কম। প্রধান আদিবাসী ভাষাগুলির মধ্যে আছে কিচে ভাষা, কাকচিকেল ভাষা, কেক্‌চি ভাষা এবং মাম ভাষা।

তথ্যসূত্র

বহিঃসংযোগ 
 গুয়াতেমালার ভাষার উপর এথনোলগ রিপোর্ট

গুয়াতেমালা
উত্তর আমেরিকার ভাষা
গুয়াতেমালার ভাষা

en:Demographics of Guatemala#Languages
গ্রেনাডার ভাষা

ইংরেজি ভাষা গ্রেনাডার সরকারি ভাষা। জনসংখ্যার অর্ধেক একটি পাটোয়া নামের ইংরেজি-ভিত্তিক ক্রেওল ভাষাতে কথা বলে। ক্রেওলটি ক্ষুদ্রতর অ্যান্টিল দ্বীপপুঞ্জে ব্যাপকভাবে প্রচলিত।

তথ্যসূত্র

বহিঃসংযোগ 
 গ্রেনাডার ভাষার উপর এথনোলগ রিপোর্ট

গ্রেনাডা
উত্তর আমেরিকার ভাষা

en:Languages of Grenada
জামাইকার ভাষা

ইংরেজি ভাষা জামাইকার সরকারি ভাষা। জনসংখ্যার প্রায় ৯০% ইংরেজি-ভিত্তিক একটি ক্রেওল ভাষাতে কথা বলে, যা জামাইকান ক্রেওল বা পাটোয়া নামে পরিচিত। ক্রেওলটি ইদানীং অধিকতর সামাজিক মর্যাদা লাভ করছে।

তথ্যসূত্র

বহিঃসংযোগ 
 জামাইকার ভাষার উপর এথনোলগ রিপোর্ট

উত্তর আমেরিকার ভাষা

en:Demographics of Jamaica#Languages
ডোমিনিকার ভাষা

ইংরেজি ভাষা ডোমিনিকার সরকারি ভাষা। তবে জনসংখ্যার ৯৫%-এরও বেশি ফরাসি ভাষা-ভিত্তিক একটি ক্রেওল বা পাতোয়া ভাষাতে কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জে প্রচলিত।

তথ্যসূত্র

বহিঃসংযোগ 
 ডোমিনিকার ভাষার উপর এথনোলগ রিপোর্ট

ডোমিনিকা
ইথিওপিয়ার ভাষা

আমহারীয় ভাষা ইথিওপিয়ার সরকারি ভাষা। ইংরেজি ভাষা সহকারী সরকারী ভাষার মর্যাদা পেয়েছে; শিক্ষা, বাণিজ্য, এবং আন্তর্জাতিক যোগাযোগে ইংরেজি ভাষা ব্যবহার করা হয়। ইথিওপিয়াতে ৮০টিরও বেশি ভাষা প্রচলিত। তার মধ্যে ৫টি দাপ্তরিক ভাষা -আফার, আমহারিক, ওরোমো, সোমালি এবং তিগরিনিয়া। আরো আছে ওরোমো ভাষা, তিগ্রিনিয়া ভাষা, গুরাগে ভাষা, ওয়েলামো ভাষা, আফার ভাষা, সোমালি ভাষা ও আরবি ভাষাতে উল্লেখযোগ্য সংখ্যক লোক কথা বলেন। বৃহত্তর ভাষাগুলির বক্তাসংখ্যা সম্পর্কে মোটামুটি নির্ভরযোগ্য তথ্য পাওয়া গেলেও সংখ্যালঘু ভাষাগুলির সঠিক বক্তাসংখ্যা অনিশ্চিত। ইথিওপিয়ার জনগণের প্রায় এক-চতুর্থাংশের মাতৃভাষা আমহারীয় ভাষা, তবে এটি সমগ্র ইথিওপিয়ার সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে প্রচলিত। এছাড়া উত্তর ইথিওপিয়াতে তিগ্রিনিয়া ভাষা, দক্ষিণ ইথিওপিয়াতে ওরোমো ভাষা, এবং মুসলিম সম্প্রদায়ে আরবি ভাষা সার্বজনীন ভাষা হিসেবে ব্যবহার করা হয়। ইউরোপীয় ভাষার মধ্যে ইতালীয় ভাষা বেশ প্রচলিত। ইথিওপিয়ার খ্রিস্টান গির্জাগুলি ধর্মীয় স্ত্রোত্রের ভাষা হিসেবে ইথিওপীয় ভাষা তথা গেএজ ভাষা ব্যবহার করে।

তথ্যসূত্র

বহিঃসংযোগ 
 ইথিওপিয়ার ভাষার উপর এথনোলগ-এর রিপোর্ট

 
ইথিওপিয়া
আফ্রিকার ভাষা
উগান্ডার ভাষা

ইংরেজি ভাষা উগান্ডার সরকারি ভাষা। এছাড়া দেশটিতে প্রায় ৪১টির মত ভাষা প্রচলিত। এদের মধ্যে উল্লেখযোগ্য হল লুগান্ডা বা গান্ডা ভাষা, ন্‌কোলে ভাষা, তেসো ভাষা এবং রুয়ান্ডা ভাষা। এছাড়া ভারতীয় উপমহাদেশ থেকে আগত অভিবাসী জনগোষ্ঠীর বহু লক্ষ ব্যক্তি গুজরাতি ভাষা ও হিন্দি ভাষাতে কথা বলেন। ইংরেজি ভাষা, গান্ডা ভাষা ও সোয়াহিলি ভাষা সার্বজনীন ভাষা হিসেবে ব্যাপক প্রচলিত। সরকারি ভাষা হিসাবে ইংরেজী রয়ে গেছে  এবং আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 উগান্ডার ভাষার উপর এথনোলগ-এর রিপোর্ট

উগান্ডা
আফ্রিকার ভাষা
কঙ্গো প্রজাতন্ত্রের ভাষা

ফরাসি ভাষা কঙ্গোর সরকারি ভাষা। কঙ্গোতে প্রায় ৫০টি ভাষা প্রচলিত। এদের মধ্যে কঙ্গো ভাষাতে জনগণের প্রায় অর্ধেক অংশ কথা বলেন। তেকে ভাষাগুলিতে প্রায় ৫ লক্ষ লোক কথা বলেন। কিছু কিছু অঞ্চলে লিংগালা ভাষা ও সাংগো ভাষা সার্বজনীন ভাষা হিসেবে ব্যবহৃত হয়।

তথ্যসূত্র

বহিঃসংযোগ 
 কঙ্গোর ভাষার উপর এথনোলগ-এর রিপোর্ট

 
কঙ্গো
আফ্রিকার ভাষা
তমিজ উদ্দিন

শহীদ তমিজ উদ্দিন বীরবিক্রম ১৯৩১ সালের মাঝামাঝি লালমনিরহাট জেলার কালীগঞ্জ উপজেলার তুষভান্ডার ইউনিয়নের সুন্দ্রাহবী গ্রামে জন্মগ্রহণ করেন। তার পিতা সয়েফুউল্ল্যাহ প্রামানিক কবিরাজ ও মাতা তমিজন নেছা।

জন্ম ও শিক্ষাজীবন 
ছোটবেলা থেকেই খেলাধুলার প্রতি তার ছিল গভীর অনুরাগ। মাঝে মধ্যে স্কুল পালিয়ে উধাও হয়ে ভারতের বিভিন্ন শহর ঘুরে বেড়িয়েছেন। ক্রীড়াঙ্গন, নাট্যমঞ্চ আর সমাজপ্রীতির কারণেই স্কুলের গন্ডী পেরুতে পারেননি মহান এই মানুষটি। মাত্র নবম শ্রেণী পর্যন্ত পড়েই পড়াশুনার পাঠ শেষ করেন তিনি; জড়িয়ে পড়েন ক্রীড়া সংস্কৃতি আর সমাজসেবার কর্মকাণ্ডে। এসব কর্মকাণ্ড তাকে এতটাই প্রভাবিত করেছিল যে, ঢাকায় হোটেলে ক্যাটারীং এর চাকরি বাদ দিয়ে ফিরে আসেন নিজ মাতৃভূমি তুষভান্ডারে। ছোটোখাটো ব্যবসার পাশাপাশি বন্ধুবান্ধবদেক নিয়ে মাতিয়ে তুলেন তুষভান্ডারের ক্রীড়াঙ্গন। খেলোয়াড়ী জীবনের পাশাপাশি ক্রীড়া সংগঠকের ভূমিকাও পালন করেন তিনি। তার নেতৃত্ব ও সংগঠনে তুষভান্ডার দল পর পর কয়েকবার ‘জি এল রায় শীল্ড’ সহ বেশ কটি প্রতিযোগিতায় শ্রেষ্ঠত্ব অর্জন করে।

মুক্তিযুদ্ধে অংশগ্রহণ 
যৌবনে আনসার ট্রেনিং প্রাপ্ত তমিজ উদ্দিন ১৯৬৫ সালের পাক ভারত যুদ্ধে মুজাহিদ বাহিনীতে যোগ দেন এবং কোম্পানী কমান্ডার হিসেবে বীরত্বের সাথে যুদ্ধ করেন।

মুসলিম লীগ সমর্থক হয়েও ১৯৭০ পরবর্তী সময়ে তিনি জনদাবীর প্রতি সম্মান জানিয়ে অবস্থান নেন স্বাধীনতার স্বপক্ষে। পঁচিশে মার্চের রাত্রিতে পাক বাহিনীর হামলায় তাড়া খেয়ে ইপিআর সুবেদার বোরহান কাকিনা ডাক বাংলোয় আশ্রয় নেন। মুক্তিকামী তমিজ উদ্দিন তার সাথে যোগাযোগ করে দুজনে মিলে স্থানীয় আনসার মুজাহিদদের নিয়ে মুক্তিবাহিনী গড়ে তুলেন এবং এদেরকে নিয়মিত ট্রেনিং এর ব্যবস্থা করেন।

এপ্রিলের প্রথম সপ্তাহে পাক বাহিনী এই অঞ্চলে হামলা চালালে তিনি তার সহযোদ্ধাদের সহ বৃহত্তর যুদ্ধের প্রস্তুতির জন্য দেশ ত্যাগ করেন। মে মাসের ২য় সপ্তাহে তিনি তার বাহিনীসহ কুড়িগ্রামের নাগেশ্বরীতে প্রবেশ করেন। এর অব্যবহিত পরেই নাগেশ্বরী এলাকার পাটেশ্বরীতে পাক বাহিনীর আচমকা হামলা থেকে সহযোদ্ধাদের বাঁচাতে নিজের জীবন উৎসর্গ করেন। ১৫ডিসেম্বর ১৯৭৩ সালে ‘বীর বিক্রম’ উপাধিতে ভুষিত নিজে ইতিহাস হয়ে যাওয়া এই মৃত্যুঞ্জয় মানুষটি।

তথ্যসূত্র

বহি:সংযোগ 

বীর বিক্রম
১৯৩১-এ জন্ম
গণতান্ত্রিক কঙ্গো প্রজাতন্ত্রের ভাষা

ফরাসি ভাষা গণতান্ত্রিক কঙ্গো প্রজাতন্ত্রের সরকারী ভাষা। এছাড়া কঙ্গো ভাষা, বানগালা ভাষা, লিংগালা ভাষা, লুবা ভাষা এবং সোয়াহিলি ভাষার বিশেষ মর্যাদা আছে; এগুলি সার্বজনীন ভাষা হিসেবে ব্যবহৃত হয়। সব মিলিয়ে গণতান্ত্রিক কঙ্গো প্রজাতন্ত্রে ২০০-রও বেশি ভাষা প্রচলিত। এদের মধ্যে ন্‌গালা ভাষা, কিতুবা ভাষা (এক কঙ্গো-ভাষাভিত্তিক ক্রেওল), সোঙ্গে ভাষা, লুগবারা ভাষা, মোঙ্গো ভাষা, নান্দি ভাষা, রুয়ান্ডা ভাষা এবং জান্দে ভাষা অন্যতম। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 গণপ্রজাতন্ত্রী কঙ্গোর ভাষার উপর এথনোলগ-এর রিপোর্ট

গণতান্ত্রিক কঙ্গো প্রজাতন্ত্র
আফ্রিকার ভাষা
গণতান্ত্রিক কঙ্গো প্রজাতন্ত্রের ভাষা
ক্যামেরুনের ভাষা

ইংরেজি ভাষা ও ফরাসি ভাষা ক্যামেরুনের সরকারি ভাষা। ক্ষুদ্র এই দেশটিতে প্রায় ২৮০টি ভাষা প্রচলিত। এদের মধ্যে সবচেয়ে বেশি সংখ্যক বক্তাবিশিষ্ট ভাষার মধ্যে আছে ফাং ভাষা, বামিলেকে ভাষা এবং দুয়ালা ভাষা। দেশের উত্তরাংশে ফুলফুলদে ভাষা এবং আরবি ভাষা সার্বজনীন ভাষা হিসেবে ব্যবহৃত হয়। তবে দেশটির সবচেয়ে গুরুত্বপূর্ণ সার্বজনীন ভাষা হল ইংরেজি ভাষা-ভিত্তিক ক্যামেরুনীয় পিজিন ভাষা; দেশের প্রায় অর্ধেক লোক এই ভাষাতে কথা বলেন এবং এটি বহু মানুষের মাতৃভাষা।.

(এটি উল্লেখযোগ্য যে জার্মান, প্রারম্ভিক উপনিবেশবাদীদের ভাষা, তার উত্তরসূরিদের কছে তার সমস্ত অধিকার হস্তান্তর করেছিল;(এটি উল্লেখযোগ্য যে প্রাথমিক উপনিবেশের ভাষা জার্মান তার উত্তরসূরিদের কাছে তার সমস্ত অধিকার হস্তান্তর করেছিল, তবে, একটি বিদেশী ভাষা হিসাবে জার্মান ভাষা বৃদ্ধি পেয়েছে; ক্যামেরুনে, প্রায় 300,000 ক্যামেরুনীয় আজ ক্যামেরুনে বিদেশী ভাষা হিসাবে জার্মান ভাষায় কথা বলে এবং শিখছে)

তথ্যসূত্র

বহিঃসংযোগ 
 ক্যামেরুনের ভাষার উপর এথনোলগ-এর রিপোর্ট

ক্যামেরুন
আফ্রিকার ভাষা
ক্যামেরুনের ভাষা